stanford-oval/wikipedia huggingface dataset:
Steven Pienaar

| 0 | 1 | 2 |
| --- | --- | --- |
 Steven Pienaar vuonna 2009.
Henkilötiedot
Koko nimi: Steven Jerome Pienaar
Syntymäaika: 17. maaliskuuta 1982 (ikä 42)
Syntymäpaikka:  Johannesburg, Etelä-Afrikka
Pelipaikka: keskikenttä
Pituus: 176 cm
Seurat
| Vuodet | Seura | O (M) |
| 1999–2001 2001–2006 2006–2008 2007–2008 2008–2011 2011–2012 2012 2012– |  Ajax Cape Town  Ajax  Borussia Dortmund →  Everton (laina)  Everton  Tottenham Hotspur →  Everton (laina)  Everton | 24 (6) 94 (15) 25 (0) 28 (2) 76 (7) 10 (0) 14 (4) 8 (1) |
Maajoukkue
| 2002–2012 |  Etelä-Afrikka | 62 (3) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2012.  Maajoukkueuran tilastot päivitetty 4. heinäkuuta 2019.
Steven Pienaar (s. 17. maaliskuuta 1982 Johannesburg, Etelä-Afrikka) on eteläafrikkalainen jalkapalloilija, joka edusti merkittävän osan urastaan Englannin Valioliigan Evertonia. Pelipaikaltaan hän oli keskikenttäpelaaja.
Nuorempana, pelatessaan Ajaxissa Pienaar oli yksi kuumimmista lupauksista. Ajax pelasi hyökkäysvoittoista peliä ja joukkueeseen kuului muun muassa sellaisia nimiä kuin Rafael van der Vaart, Zlatan Ibrahimović, Mido, Andy van der Meyde ja Hatem Trabelsi.
Joulukuussa 2005 Pienaar loukkaantui, eikä voinut pelata neljään kuukauteen. Joulukuussa 2006 Borussia Dortmund hankki Pienaarin Arsenaliin siirtyneen Tomáš Rosickýn korvaajaksi kolmivuotisella sopimuksella. Liigaotteluita Ajaxissa eteläafrikkalaiselle kertyi 106, joissa hän teki 17 maalia. Ensimmäisellä Borussia-kaudellaan Pienaarilla oli joukkueessa numero 10.
20. heinäkuuta 2007 Pienaar siirtyi lainalle Evertoniin. Neljä päivää myöhemmin eteläafrikkalainen sai työluvan ja Europaikkojen metsästys Evertonin kanssa alkoi. Liigadebyyttinsä Pienaar teki 2–1-voitto-ottelussa Wigania vastaan. Ensimmäisen maalinsa hän tykitti 30. syyskuuta 2007 2–0-voitossa Middlesbroughia vastaan. Vuonna 2008 hän siirtyi kokonaan Evertonin pelaajaksi kolmivuotisella sopimuksella. Vuoden 2011 tammikuussa hän siirtyi Tottenhamiin noin 2,5 miljoonan euron summalla. Sopimus kattoi neljä vuotta Tottenhamissa. Vuonna 2012 hän siirtyi kuitenkin lainalle Evertoniin, jonne sai sopimuksen myös kaudeksi 2012–2013.
Pienaar pelasi Etelä-Afrikan maajoukkueessa muun muassa vuoden 2010 MM-kilpailuissa. Hän kuului joukkueeseen myös vuoden 2002 MM-kilpailuissa mutta ei tuolloin päässyt turnauksessa pelaamaan.
Kausitilastot

Kausi 2012–2013 kesken.
| Kausi | Seura | Liiga | Ottelut | Maalit |
| --- | --- | --- | --- | --- |
| 2001–2002 | AFC Ajax | Eredivisie | 8 | 1 |
| 2002–2003 | AFC Ajax | Eredivisie | 31 | 5 |
| 2003–2004 | AFC Ajax | Eredivisie | 16 | 3 |
| 2004–2005 | AFC Ajax | Eredivisie | 24 | 4 |
| 2005–2006 | AFC Ajax | Eredivisie | 15 | 2 |
| 2006–2007 | Borussia Dortmund | Bundesliiga | 25 | 0 |
| 2007–2008 | Everton FC | Valioliiga | 28 | 2 |
| 2008–2009 | Everton FC | Valioliiga | 28 | 2 |
| 2009–2010 | Everton FC | Valioliiga | 30 | 4 |
| 2010–2011 | Everton FC | Valioliiga | 18 | 1 |
| 2010–2011 | Tottenham Hotspur | Valioliiga | 8 | 0 |
| 2011–2012 | Tottenham Hotspur | Valioliiga | 2 | 0 |
| 2011–2012 | Everton FC | Valioliiga | 14 | 4 |
| 2012–2013 | Everton FC | Valioliiga | 8 | 1 |
|  |  | Yhteensä | 279 | 35 |
Pienaar Dortmundissa vuonna 2006.
Meurthe (joki)

| Meurthe |
| --- | --- |
 Meurthe Saint-Dié-des-Vosgesissa.
Alkulähde:  Le Valtin, Hohneckin ja Col de la Schluchtin välissä  48°03′25″N, 7°00′50″E
Laskupaikka:  Mosel, Frouardin, Pompeyn ja Custinesin välissä  48°46′51″N, 6°08′30″E
Maat:  Ranska
Pituus:  160.6 km
Alkulähteen korkeus:  1190 m
Virtaama:  41.1 m³/s
Valuma-alue:  3085 tai 3092 km²
 Meurthen valuma-alue
Meurthe on Moselin sivujoki Itä-Ranskasa. Se saa alkunsa Fontaine des Voleursista Hohneckin ja Col de la Schluchtin väliltä, Vosgesin departementista. Joen lähde on merkitty kyltillä Route des Crêtesin varteen. Joen mukaan sai nimensä vuonna 1790 perustettu Meurthen departementti, josta kuitenkin osa joutui vuonna 1871 Preussin–Ranskan sodan jälkeen Saksalle osana Elsass-Lothringenia. Departementin jäljelle jääneestä osasta muodostettiin tuolloin Meurthe-et-Mosellen departementti, johon liitettiin myös Mosellen departementista Brievin ja Longwvin arrondissementit.
Joki on kanavovitu Nancyn vesihuoltoa varten. Se laskee Moseliin Custinesissa paikassa, joka tunnetaan nimellä La Gueule d'enfer ("Helvetin kita"). Koska Mosel laskee Koblenzissa Reiniin, myös Meurthe kuuluu Reinin valuma-alueeseen.
Kaikista Vogeesien alueen joista Meurthea pitkin kuljetettiin 1800-luvulla eniten sekä puutavaraa, sekä puusepäntöihin käytettyä että polttopuuta. Sitä pitkin uitettiin tukkeja 1400-luvulta 1800-luvulle saakka, keskuspaikkana Raon-l'Étape ja määränpäinä Lunéville ja Nancy. Haute-Meurthen puutavarakaupan ansioista alueelta oli yhteyksiä Reinin varrelle ja Hollannin satamiin, mikä antoi Meurthelle kansainvälisen taloudellisen merkityksen, jota sillä ei enää nykyisin ole.
Maantiede

Meurthen kaksi latvajokea ovat Petite Meurthe ja Grande Meurthe. Petite Meurthe alkaa Grand Valtinissa ja virtaa kvartäärikautisten jäätiköiden uurtamassa Défilé de Straiture -nimisessä rotkossa Ban-sur-Meurte-Clefcyssä. Grande Meurthe taas alkaa lähes 1150 metrin korkeudelta Le Valtinin kunnasta ja virtaa nopeasti kohti la Comben syvänneuraa. Muun muassa Rundsteinissä ja Le Rudlinissa se kulkee pienien lampien kautta ja kohtaa Petit Meurthen ohitettuaan Fraizen. Tästä yhtymäkohdasta lähtien joen nimenä on pelkkä Meurthe. Se virtaa pohjoiseen Anouldin, Saint-Léonardin, Saulcy-sur-Meurthen ja Sainte-Margueriten entisten niittyjen halki. Saint-Dié-des-Vosgesissa tekee jyrkän mutkan, jossa siihen liittyy Ormont-vuorilta alkava Fave-joki. Sen jälkeen Meurthe virtaa pääasiassa länteen ja luoteeseen. Se muodostaaa Saint-Michel-sur-Meurthen, La Voivre ja Étival-Clairefontainen niittyjen reunan. Kuljettuaan Châtellesin solan kautta ennen Raon-l'Étapea, jossa siihen liittyy Plaine-joki, se saapuu Baccarat'n suureen laaksoon, jonka kautta se virtaa kohti Saint-Clémentia.
Sen vedet ovat tulevat yhä vähemmän puhtaiksi ja sisältävät yhä enemmän kalkkisuoloja. Lunévillestä Blainville-sur-l'Eauhun saakka se virtaa etelään, mutta kääntyy Mont-sur-Meurthen jälkeen atas luoteeseen sen jälkeen, kun siihen on liittynyt Magnièresista ja Rambervillersista alkava Magnières. Se virtaa Rosièresin suolakaivosaueen ja Dombasle-sur-Meurthen kautta, jossa siihen liittyy Sânon, alittaa Saint-Nicolas-de-Portin sillan lähellä kaupungin suurta basilikaa.  Tämän alueen vuoksi Meurthe sai runsaat sata vuotta sitten surullisen maineen Euroopan suolaantuneimpana jokea, joka sisälsi varsinkin Solvayn soodaprosessin sivutuotteena syntynyttä kalsiumkloridia. Kuljettuaan rauhallisen Art-sur-Meurthen läpi joki saapuu Nancyn kaupunkialueelle, jossa sen ylittää 1400-luvulla rakennettu silta, Pont de Malzéville, minkä jälkeen se laskee Moseliin Custinesissä niin sanotussa Gueule d'Enferissa ("Helvetin kidassa").  Custinesin kunta on aikaisemmin tunnettu myös nimellä Condé, joka johtuu jokien yhtymäkohtaa tarkoittavasta kelttiläisestä sanasta Condate.
Meurthen pituus on 159 ja 170 kilometrin välillä. Ranskan vesihallinnon tietokanta Sandre ilmoittaa sen pituudeksi 160,6 km. Sen suurimmat sivujoet ovat Fave, Rabodeau, Plaine, Vezouze, Mortagne ja Sânon.
Maantiede > Valuma-alue

Meurthen valuma-alueen pinta-ala on 3085 km2, ja joen keskivirtaama on 41,1 m3/s.
Maantiede > Hallinto

Meurthen vesihallintoa hoitaa Lunévillen ja Frouardin välisellä osuudella 
Voies navigables de France
Sivujoet ja niiden sivujoet

Meurthen tärkeimmät sivujoet lueteltuina myötävirtaan yhtymäkohtien sijainnin mukaan ovat:
Petite Meurthe (vasemmalta)
Fave (oikealta)
Robache (oikealta)
Taintroué (vasemmalta)
Hure (oikealta)
Valdange (vasemmalta)
Rabodeau (oikealta)
Plaine (oikealta)
Vezouze (oikealta)
Vacon
Blette
Mortagne (vasemmalta)
Arentèle
Padozel
Belvitte
Sânon (oikealta)
Roanne (oikealta)
Grémillon (oikealta)
Amezule (oikealta)
Nimen alkuperä

Vanhimmat säilyneet tiedon joen nimestä ovat peräisin merovingien ajoilta ja liittyvät sen aikaisiin lakiteksteihin. Nimi esiintyy latinalaistetussa muodossa: Murtha fluvius vuonna 667 ja Murta vuonna 671. Siihen aikaan Meurthe muodosti rajan pienten ruhtinaskunnan välillä. Karolinkiajan lopulta lähtien nimi esiintyy jo kansanomaisessa muodossa monella tavalla kirjoitettuna: Murt vuonna 880, Mort 912, Murth 1073, Murtis 1156, Muert 1289, Murt 1318, Mur 1325 ja Meux vuonna 1429</ref>.
Samaa alkuperää on myös Meurthen sivujoen nimi Mortagne sekä Favesin sivujoen nimi Morte. Viimeksi mainitusta on ennen käytetty myös nimeä Raves, joka itse asiassa on kelttiläisperäisen Morte-nimen latinalaistettu käännösvastine.
Nimet johtuvat pois kuljettamista tai uurtamista tarkoittavasta kelttiläisestä sanasta ja viittaavat joen aiheuttamaan voimakkaaseen eroosioon ja maa-ainesten kulkemiseen virtaavan veden mukana paikasta toiseen.
Hydrologia

Muiden Vogeesien seudun jokien tavoin Meurthe on varsin runsasvetinen.
Hydrologia > Meurthe Malzévillessa

Meurthen virtaamaa on seurattu 59 vuoden ajan (1960–2018) Malzévillessä, Meurthe-et-Mosellen departementissa Nancyn pohjoispuolella.. Sen valuma-alue on 2960 neliökilometrin laajuinen.
Meurthen keskivirtaama Malzévillen kohdalla on 40,2 kuutiometriä sekunnissa.
Monien Itä-Ranskan jokien tavoin myös Meurthen virtaama vaihtelee merkittävästi vuodenaikojen mukaan. Se on suurimmillaan joulukuusta helmikuuhun, keskimäärin yli 60 m3/s, ja pienimmillään elokuussa, keskimäärin vain 16,4 m3/s. Nämä kuukausittaiset keskiarvot ovat kuitenkin vain keskiarvoja, ja samankin kuukauden aikana virtaama saattaa vaihdella sangen huomattavasti.
| Meurthe keskivirtaama Malzévillessa eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 65,6 | 65,6 |
| Helmikuu | Helmikuu |    | 65,3 | 65,3 |
| Maaliskuu | Maaliskuu |    | 57,9 | 57,9 |
| Huhtikuu | Huhtikuu |    | 47,8 | 47,8 |
| Toukokuu | Toukokuu |    | 37,5 | 37,5 |
| Kesäkuu | Kesäkuu |    | 30,3 | 30,3 |
| Heinäkuu | Heinäkuu |    | 18,4 | 18,4 |
| Elokuu | Elokuu |    | 16,4 | 16,4 |
| Syyskuu | Syyskuu |    | 17,1 | 17,1 |
| Lokakuu | Lokakuu |    | 25,4 | 25,4 |
| Marraskuu | Marraskuu |    | 37,9 | 37,9 |
| Joulukuu | Joulukuu |    | 64,5 | 64,5 |
Hydrologia > Pienimmät virtaamat

Keskimäärin kerran 20 vuodessa kuivana kautena Meurthen virtaama vähenee noin 4,1 kuutiometriin sekunnissa, mikä tuskin ylittää île-de-Francessa sijaitsevan Essonne-joen virtaaman.
Hydrologia > Tulvat

Meurthessa esiintyy toisinaan huomattavia tulvia. Esimerkiksi 27. toukokuuta 1983 joen keskimääräinen virtaama vuorokauden aikana oli 754 m3/s, ja 4. lokakuuta 2006 virtaama saavutti hetkellisesti arvon 808 m3/s. Tilastollisesti on arvioitu, että virtaama ylittää arvon 538 m3/s kerran 10, arvon 625 m3/s kerran 20 ja arvon 739 m3/s kerran 50 vuodessa. Arvo 308 m3/s ylittyy joka toinen ja 446 m3/s joka viides vuosi. Näin ollen vuoden 2006 tulvat olivat varsin poikkeuksellisia.
Vertailun vuoksi voidaan mainita, että Pariisin lähettyvillä Seineen laskevan Marnen virtaama ylittää keskimäärin kerran 10 vuodessa arvon 510 m3/s ja keskimäärin 50 vuodessa 600 m3/s. Nämä ovat pienempiä kuin Meurthen vastaavat arvot, vaikka Marnen valuma-alue on yli neljä kertaa laajempi.
Hydrologia > Jokialueen sademäärä

Vogeesien seudun suuren sademäärän vuoksi Meurthe on varsin runsasvetinen joki. Sen valuma-alueen keskimääräinen vuotuinen sademäärä on 429 millimetriä, mikä vastaa 13,6 litraa sekunnissa neliökilometriä kohti.  Tämä on selvästi suurempi kuin Ranskassa keskimäärin, mutta hieman pienempi kuin muualla Moselin valuma-alueella, jossa vuotuinen sademäärä esimerkiksi Hauconcourtissa on 445 millimetriä.
Steveco

| Steveco Oy |
| --- | --- |
Tunnuslause:  Steveco - satamasta maailmalle
Yritysmuoto:  osakeyhtiö
Perustettu:  1988
Toimitusjohtaja:  Ari-Pekka Saari
Puheenjohtaja:  Kari Savolainen
Kotipaikka:  Kotka, Suomi
Toiminta-alue:  Suomi
Toimiala:  satamaoperaattori, logistiikkatalo
Liikevaihto:   148,7 milj. € (2022)
Henkilöstö:   836 (2022)
Emoyhtiö:  Steveco Oy
Tytäryhtiöt:  Oy Saimaa Termnals Ab Suomen Satamatekniikka Oy
Kotisivu:  www.steveco.fi
Infobox OKNimi-testi OK: 
Steveco Oy on suomalainen logistiikka-alan yhtiö. Steveco tarjoaa laivojen purku- ja lastauspalvelujen lisäksi kattavat logistiikkapalvelut käsittäen huolinnan, maailmanlaajuiset merikuljetukset, kansainväliset maantie-, rautatie- ja lentorahdit, projektikuljetukset sekä niihin liittyvät palvelut, tullauspalvelut sekä tavarankäsittely- ja varastointipalvelut. Stevecon operoimat satamaterminaalit sijaitsevat Kotkan Mussalon ja Hietasen satamien lisäksi Helsingin Vuosaaren satamassa. Tytäryhtiönsä Saimaa Terminalsin kautta yhtiö toimii myös Saimaan alueen satamissa, Haminassa ja Kotkan Mussalon satamassa. Steveco Logistics operoi myös maaliikenneterminaalia Kouvolassa.
Historia

Stevecon historia ulottuu 1800–1900-lukujen vaihteeseen. Nykyinen Steveco Oy aloitti toimintansa vuonna 1988 Kotka Stevedoring Oy:n ja Hamina Oy:n fuusion myötä. Stevecon omistavat Stora Enso (34,4 %), UPM-Kymmene (34,3 %), Finnlines (25,4 %) ja Myllykoski (5,9 %).
Steveco päätti vuoden 2007 lopussa lopettaa Haminan yksikkönsä toiminnan. Lopettamisen syyksi yhtiö ilmoitti, että Haminan liiketoiminta oli ollut pitkään tappiollista, samaan aikaan myös UPM-Kymmene päätti merikuljetustensa siirtämisestä Kotkaan. Stevecolla oli Haminassa yhteensä noin 300 työntekijää. Toiminnan keskittäminen Kotkaan toteutettiin vuoden 2008 kevään aikana.
Marraskuussa 2008 Steveco käynnisti uuden yksikön Vuosaaren satamassa Helsingissä.
Aiheesta muualla

Steveco
Haminan toiminnan historiaa (porssitieto.fi)
Stefano Giliati

| Stefano Giliati |
| --- | --- |
 Stefano Giliati vuonna 2012.
Henkilötiedot
Syntynyt: 7. lokakuuta 1987 (ikä 37) Montreal, Quebec, Kanada
Kansalaisuus:   Kanada  Italia
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  90 kg
Seura
Seura:  Hockey Club Asiago
Sarja:  Alps Hockey League
Pelinumero:  11
Pelaajaura
Pääsarjaura:  2011–
Aik. seurat:  Toronto Marlies (AHL) Reading Royals (ECHL) Norfolk Admirals (AHL) HC Bolzano (Italia/EBEL) SaiPa (SML) Blues (SML) Medveščak Zagreb (KHL) HC Davos (NLA) Schwenninger Wild Wings (DEL) SCL Tigers (NLA)
Stefano Luigi Giliati (s. 7. lokakuuta 1987 Montreal, Quebec, Kanada) on kanadalais-italialainen jääkiekkoilija, joka pelaa Alps Hockey Leaguen Hockey Club Asiagossa. Hän on pelipaikaltaan vasen laitahyökkääjä. Eliteprospects.com -sivuston mukaan Giliati on nopea hyökkääjä, joka pelaa varsin röyhkeästi ja fyysisesti, vaikka ei ole kovin isokokoinen pelaaja. Hän tekee myös kohtalaisen hyvin pisteitä. Giliatin ei kuitenkaan aina katsota pelaavan joukkueelleen.
Ura > Maajoukkueura

Giliati edusti Kanadaa Spengler Cupissa vuonna 2014.
Muuta

Giliatin isä on kotoisin Italiasta. Stefano harrasti 15-vuotiaaksi asti myös jalkapalloa.
Tilastot

Stefani Giliati (oikealla) ja maalivahti Günther Hell HC Bolzanon paidassa tammikuussa 2012.
Mike Pondsmith

Mike Pondsmith vuonna 2017.
Michael Alyn Pondsmith on yhdysvaltalainen roolipeli-, lauta- ja videopelisuunnittelija. Hänet tunnetaan parhaiten työstään kustantaja R. Talsorian Games -sivustolla, jossa hän kehitti suurimman osan yrityksen roolipelilinjoista yrityksen perustamisen jälkeen vuonna 1982. Pondsmith mainitaan useiden RPG-linjojen, kuten Mekton (1984),Cyberpunk (1988 ja 2020) ja Castle Falkenstein (1994), kirjoittajana. Hän on myös osallistunut Dungeons & Dragons -roolipelin Forgotten Realms- ja Oriental Adventures -linjoihin, työskennellyt erilaisissa tehtävissä videopeleissä ja kirjoittanut tai luonut useita lautapelejä. Pondsmith työskenteli myös opettajana DigiPen-tekniikan instituutissa.
Aiheesta muualla

Mike Pondsmith: The creator of the original Cyberpunk from 1988 Sportskeeda
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mike Pondsmith
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Yhdysvallat  Japani  Puola 
Muut:  IdRef 
Käännös suomeksi
The U.S. Albums

| The U> S. Albums The Beatles |
| --- | --- | --- |

Kokoelmalevyn tiedot
 Julkaistu: 21. tammikuuta 2014
 Formaatti: CD
 Levy-yhtiö: Apple
The Beatlesin muut julkaisut
| The Beatles Bootleg Recordings 1963 2013 | The U.S. Albums 2014 | The Japan Box 2014 |
The U.S. Albums on brittiläisen The Beatles -yhtyeen vuonna 2014 julkaistu 13 CD-levyn albumiboksi, joka sisältää yhtyeen Yhdysvalloissa vuosina 1964–1970 julkaistuja albumeja. Jokainen CD sisältää kappaleet stereona ja monona.
Sisältö

Meet the Beatles! (1964)
The Beatles’ Second Album (1964)
A Hard Day’s Night (1964)
Something New (1964)
The Beatles’ Story (1964)
Beatles ’65 (1964)
The Early Beatles (1965)
Beatles VI (1965)
Help! (1965)
Rubber Soul (1965)
Yesterday and Today (1966)
Revolver (1966)
Hey Jude (1970)
Virhe (kokeellinen tiede)

Virhe merkitsee kokeellisissa tieteissä yleensä mittauksiin liittyvää virhearviota, joka kuvaa mittauksen tarkkuutta. Mittausvirheet voidaan jakaa kolmeen eri ryhmään: karkea virhe, systemaattinen virhe ja satunnainen virhe. Tässä artikkelissa tarkastelemme, kuinka virhe ilmoitetaan ja miten satunnaisen virheen osuus lasketaan.
Satunnainen virhe

Satunnainen eli tilastollinen eli statistinen virhe on mittauksissa aina läsnä. 
Satunnaisen virheen osuus alkaa näkyä, kun mittalaite on tarpeeksi tarkka. Esimerkiksi jos jousen venymää mittaa metrimitalla senttimetrin tarkkuudella on melko varmaa, että saa aina tulokseksi saman tuloksen. Kuitenkin, jos edelleen mittaa samaa venymää millimetrin kymmenesosan tarkkuudella, saa joka kerta hieman eri tuloksen. Yleensä mittaustulokset noudattavat normaalijakaumaa ja seuraavassa käsitellään tarkemmin tätä erikoistapausta. Kun sama mittaus toistetaan useamman kerran, saadaan otos, josta voidaan laskea otoskeskiarvo  {\overline {x}}, otoshajonta  s ja keskiarvon keskivirhe  s_{\overline {x}}.
Otoshajonta  s kertoo mille välille  [{\overline {x}}-s\ {,}\ {\overline {x}}+s] seuraava mittauspiste noin 68 %:n (niin sanottu "1 sigma"-todennäköisyys) todennäköisyydellä osuu. Keskiarvon keskivirhe  s_{\overline {x}} kertoo mille välille  [{\overline {x}}-s_{\overline {x}}\ {,}\ {\overline {x}}+s_{\overline {x}}] seuraavan otoksen otoskeskiarvo noin 68 %:n todennäköisyydellä osuu. Näin ollen keskiarvoa ilmoitettaessa tulee käyttää keskiarvon keskivirhettä ellei jakauman hajonta ole itsessään kiinnostava.
Otoskeskiarvo lasketaan  N:stä havainnosta  (x_{1}{,}x_{2}{,}...{,}x_{N}):
otoshajonta
ja keskiarvon keskivirhe
Virheen ilmoittaminen

Tieteellisessä julkaisussa jokaiselle tulokselle tulisi ilmoittaa virhe, jotta tuloksia, eri mittausmenetelmiä ja niiden tarkkuuksia voidaan vertailla keskenään. Kokeen ja teorian vertailu myös edellyttää tarkkaa tietoa siitä, millä välillä tulos kokeen mukaan on ehdottomasti (esimerkiksi 95 %:n tarkkuudella, niin sanottu "kaksi sigma"-todennäköisyys), jotta teorioita voidaan parantaa ja niiden puutteet havaita. Virheiden ilmoittamisen käytäntö on hyvin kirjava ja siksi lukijalle saattaa jäädä epäselväksi onko ilmoitettu virhe jakauman hajonta, keskiarvon keskivirhe, mittarin lukematarkkuus vai kenties niin sanottu maksimivirhe eli suurin mahdollinen poikkeama tuloksesta. Tämä tulisi aina selkeästi ilmoittaa.
Virheen ilmoittaminen > Absoluuttinen virhe

Virheen merkkinä käytetään yleensä symbolia  \Delta  tai  \delta . 
Absoluuttinen virhe kirjoitetaan suureen yhteyteen käyttämällä  \pm -merkkiä. Esimerkiksi suureen  x virhe merkitään  \Delta x, ja kun tulos ilmoitetaan, se kirjoitetaan  x\pm \Delta x. Tällä tavoin ilmoitetaan suureen virherajat. Toisin sanoen, jos virhe on keskiarvon keskivirhe, on noin 68 %:n todennäköisyys, että uuden mittaussarjan keskiarvo antaa tuloksen väliltä  x-\Delta x ja  x+\Delta x. Jos halutaan antaa tarkemmat virherajat, voidaan ilmoittaa, millä todennäköisyydellä, joka on suurempi kuin tämä niin sanottu  1\sigma -todennäköisyys (noin 68 %), tulos on tällä välillä.
Joskus virhe ilmoitetaan suluissa tuloksen perässä. Erityisesti taulukoissa tällainen tapa on yleinen tilan säästämiseksi. Esimerkiksi Planckin pituus saatetaan ilmoittaa  1{,}616\,255(18)\cdot 10^{-35}\,\mathrm {m} =(1{,}616\,255\pm 0{,}000\,018)\cdot 10^{-35}\,\mathrm {m} , missä virhe on siis  0{,}18\cdot 10^{-39}\,\mathrm {m} .
Virheen ilmoittaminen > Suhteellinen virhe

Suhteellinen virhe  {\frac {\Delta x}{x}} on toinen tapa ilmoittaa virhe ja yleensä se annetaan prosenteissa eli kerrotaan sadalla.
Virheen ilmoittaminen > Esimerkki

Jännite vastuksen yli mitattiin kuusi kertaa volttimittarilla. Mittarin lukematarkkuus oli  0{,}01\ {\textrm {V}}. Mittaustuloksiksi saatiin  4{,}98\ {\textrm {V}},  4{,}96\ {\textrm {V}},  5{,}04\ {\textrm {V}},  5{,}01\ {\textrm {V}},  7{,}23\ {\textrm {V}} ja  4{,}96\ {\textrm {V}}. Mittausten päätyttyä huomattiin heti, että yksi arvoista oli hyvin paljon suurempi kuin muut ja pääteltiin, että mittauksen yhteydessä on täytynyt sattua karkea virhe, joten mittaustulos  7{,}23\ {\textrm {V}} hylättiin.
Hyväksyttyjen mittaustulosten keskiarvoksi saadaan  U=4{,}99000\ {\textrm {V}} ja sen keskiarvon keskivirheeksi  \Delta U=0{,}01549\ {\textrm {V}}. Absoluuttinen virhe ilmoitetaan aina pyöristettynä eli  U=4{,}990\pm 0{,}015\ {\textrm {V}}. Toisin sanoen on 68 %:n todennäköisyys sille, että otoksen keskiarvo olisi välillä  4{,}975\ {\textrm {V}} ja  5{,}005\ {\textrm {V}}, jos se toistettaisiin.
Suhteellinen virhe on  0{,}015\ {\textrm {V}}/4{,}990\ {\textrm {V}}\cdot 100=0{,}3\ \%. Tällä kertaa toistomittauksen virhe oli suurempi kuin mittarin lukematarkkuus, joten on perusteltua ilmoittaa toistomittauksesta saatu virhe. Jos toistomittauksen virhe olisi ollut pienempi kuin mittarin lukematarkkuus, olisi lukematarkkuus kenties kuvannut virhettä paremmin. Kuvittele esimerkiksi tilanne, jossa saataisiin joka mittauksesta sama tulos. Tällöin keskiarvon keskivirhe on nolla, vaikka lukematarkkuuden äärellisyydestä johtuen virhe ei tietenkään ole koskaan nolla.
Aiheesta muualla

Ohjeita tulosten käsittelyyn ja raportin kirjoittamiseen (PDF) Kuopion yliopiston Fysiikan laitos. Arkistoitu 26.9.2007. Viitattu 24.9.2006.
Yleismittari
Kroda

| Kroda> Tiedot |
| --- | --- |
Toiminnassa:  2003–
Tyylilaji:  black metal
Kotipaikka:  Dnipro, Ukraina
Laulukieli:  ukraina
Jäsenet:  Eisenslav,  laulu, kitara, rummut, munniharppu  
Levy-yhtiö:  Purity Through Fire
Infobox OKNimi-testi OK: 
Kroda (ukr. Крода) on ukrainalainen black metal -yhtye, joka on perustettu vuoden 2003 keväällä. Krodan sanoitukset viittaavat historiaan, luontoon ja pakanallisuuteen. Yhtye toimii tällä hetkellä Purity Through Fire -nimisen levy-yhtiön alaisuudessa.